Gouda (juusto)

Gouda on hollantilainen lehmänmaidosta valmistettu, kypsytetty, puolikova juustotyyppi, jota on valmistettu jo ainakin 1100-luvulta. Tyypillinen gouda painaa noin 15 kg, ja sen rasvapitoisuus on 31–45 % kuiva-aineesta. Juustoa kypsytetään vähintään muutama viikko, enimmillään jopa vuosia. Goudan maku ja muut ominaisuudet vaihtelevat paljon kypsytysasteen mukaan.

Nimi 
Gouda on saanut nimensä etelähollantilaisen Goudan kaupungin mukaan, mutta nimellä ei ole alkuperäsuojaa. Goudaksi voidaan siksi kutsua muuallakin kuin Hollannissa valmistettua juustoa. Alkuperäisellä valmistusalueella valmistetusta goudajuustosta käytetään suojattua nimeä Noord-Hollandse Gouda.

Lähteet

Aiheesta muualla 

Lehmänmaitojuustot
Alankomaalaiset juustot